cyanic-selkie/wikianc huggingface dataset:
Κάμπος Φωκίδας
Διοικητικά
Ως οικισμός αναφέρεται επίσημα μετά την απελευθέρωση το 1835 όταν προσαρτήθηκαν στον τότε δήμο Ποτιδανείας. Το 1912 με το ΦΕΚ 261Α - 31/08/1912 ορίστηκε έδρα της ομώνυμης νεοϊδρυθείσας κοινότητας και το όνομά του διορθώθηκε σε Κάμποι ενώ το 1940 επαναφέρεται σε Κάμπος. Σύμφωνα με το πρόγραμμα Καλλικράτης, μαζί με τον Παλαιόμυλο αποτελούν την τοπική κοινότητα Κάμπου, που ανήκει στη Δημοτική Ενότητα Ευπαλίου του Δήμου Δωρίδος και σύμφωνα με την απογραφή 2011, ως κοινότητα έχει πληθυσμό 321 κατοίκους, ενώ ως οικισμός 267.
Παραπομπές
Κατηγορία:Χωριά του νομού Φωκίδας Κατηγορία:Δήμος Δωρίδος
Εξόρυξη γνώμης
Εξόρυξη γνώμης (αγγλικά: opinion mining, OM) είναι η διαδικάσία ανάλυσης της γνώμης των χρηστών σχετικά με συγκεκριμένα κοινωνικά ή πολιτικά θέματα, προϊόντα, υπηρεσίες κλπ. Τα αποτελέσματα της διαδικασίας ενδιαφέρουν τους επιστήμονες, καθώς και τις επιχειρήσεις, που τα χρησιμοποιούν στις διαδικασίες προώθησης των προϊόντων τους και εξυπηρέτησης πελατών, και τις κυβερνήσεις στα πλαίσια της διαμόρφωσης πολιτικών.
Οι τεχνικές που χρησιμοποιούνται για τον εντοπισμό, ανάκτηση και επιλογή πληροφοριών και απόψεων από τον τεράστιο όγκο του παγκόσμιου ιστού περιλαμβάνουν την επεξεργασία φυσικής γλώσσας και την εξόρυξη δεδομένων.
Πολύ συχνά οι τεχνικές της εξόρυξης γνώμης και της ανάλυσης συναισθήματος χρησιμοποιούνται για τον ίδιο σκοπό και αναφέρονται ως ταυτόσημες. Στην πραγματικότητα, η εξόρυξη γνώμης, σε αντίθεση με τη ανάλυση συναισθήματος, εστιάζει στον εντοπισμό πόλωσης, δηλαδή στην αναγνώριση θετικών ή αρνητικών θέσεων, όπως για παράδειγμα «μου αρέσει» - «δε μου αρέσει».
Πηγές
Κατηγορία:Επεξεργασία φυσικής γλώσσας Κατηγορία:Μέσα κοινωνικής δικτύωσης
Ρόμπερτ Ρόσσεν
Ο Ρόμπερτ Ρόσσεν (Robert Rossen, 16 Μαρτίου 1908 - 18 Φεβρουαρίου 1966) ήταν Αμερικανός σεναριογράφος, σκηνοθέτης και παραγωγός, με την καριέρα του να απλώνεται σε περίπου τρεις δεκαετίες. Το 1949, η ταινία του Όλοι οι Άνθρωποι του Βασιλιά, έλαβε 3 Όσκαρ ένα Ά' Ανδρικού Ρόλου, ένα Β΄ Γυναικείου Ρόλου και ένας Καλύτερης Ταινίας, με τον ίδιο να είναι και υποψήφιος για το Όσκαρ Σκηνοθεσίας. Ωστόσο, βραβεύθηκε με Χρυσή Σφαίρα για τη σκηνοθεσία του, ενώ η ταινία πήρε τη Χρυσή Σφαίρα Καλύτερης Ταινίες. Το 1961, σκηνοθέτησε τον Πολ Νιούμαν και τον Τζορτζ Σι Σκοτ σε άλλη μία επιτυχημένη ταινία το Ο κόσμος είναι δικός μου (The Hustler), το οποίο ήταν υποψήφιο για εννέα Όσκαρ, κερδίζοντας, τελικά, δύο.
Ο Ρόσσεν σκηνοθετούσε και έγραφε σενάρια σε θέατρα στη Νέα Υόρκη, μέχρι το 1937, που μετακόμισε στο Χόλιγουντ. Εκεί δούλεψε ως σεναριογράφος στη Warner Bros., έως και το 1941, που εντάχθηκε στο στρατό και παρέμεινε σε αυτόν μέχρι το 1944. Υπηρέτησε ως αρχηγός της Hollywood Writers Mobilization, που οργάνωνε σεναριογράφους για τις ανάγκες του Δευτέρου Παγκοσμίου Πολέμου. Το 1945 συμμετείχε σε απεργία εναντίον της Warner Bros.. Κατόπιν συνεργάστηκε με τη νεοϊδρυθείσα εταιρεία του Χαλ Ουόλις, αλλά και την Columbia Pictures, όμως, κυρίως, με τις δικές του εταιρείες, συνήθως, σε συνεργασία με την Columbia.
Ο Ρόσσεν υπήρξε μέλος του Κομμουνιστικού Κόμματος Αμερικής από το 1937 μέχρι και το 1947 περίπου, το οποίο για αυτόν «ήταν αφιερωμένο σε κοινωνικούς σκοπούς με τέτοιο τρόπο ώστε εμείς που είμαστε Εβραίοι να ενδιαφερθούμε». Ωστόσο, μέχρι και το 1949 σταμάτησε οποιαδήποτε σχέση/ασχολία με το Κόμμα. Εν πάση περιπτώσει για αυτή του τη δράση, κλήθηκε δις από την Επιτροπή Αντιαμερικανικών Δραστηριοτήτων, μία το 1951 και μία τοπ 1953. Αρνήθηκε πως ουδέποτε υπήρξε κομμουνιστής. Παρόλα αυτά, αυτό είχε ως αποτέλεσμα να μπει στη μαύρη λίστα του Χόλιγουντ, και συν τις άλλοις να μην μπορεί να ανανεώσει το διαβατήριό του. Το 1953, όμως στη δεύτερή του εμφάνιση, ονόμασε 57 πρώην οι νυν μέλη του Κόμματος, με αποτέλεσμα να σταματήσει να βρίσκεται στη μαύρη λίστα.
Εξωτερικοί σύνδεσμοι
Κατηγορία:Αμερικανοί παραγωγοί ταινιών Κατηγορία:Αμερικανοί σκηνοθέτες Κατηγορία:Αμερικανοί σεναριογράφοι Κατηγορία:Βραβευμένοι με Χρυσή Σφαίρα Κατηγορία:Μαύρη Λίστα του Χόλυγουντ
Κύπελλο Ελλάδος ποδοσφαίρου ανδρών 1982-83
Η διοργάνωση
Στην 41η διοργάνωση του κυπέλλου Ελλάδας 1982-83 μετείχαν συνολικά 74 ομάδες (18 Α' εθνικής, 40 Β' εθνικής και 16 Γ' εθνικής κατηγορίας) και διεξήχθη σε 6 γύρους, συμπεριλαμβανομένου του τελικού. Επίσης υπήρξε κι ένας συμπληρωματικός γύρος ανάμεσα στον πρώτο και τον δεύτερο, με μόλις 5 ζευγάρια, ώστε οι ομάδες που θα συνέχιζαν να είναι 32. Για πρώτη φορά μετείχαν στη διοργάνωση ομάδες Γ' εθνικής, καθώς τη σαιζόν εκείνη δημιουργήθηκε η συγκεκριμένη εθνική κατηγορία.
Στον τελικό έφτασαν η ΑΕΚ και ο ΠΑΟΚ. Οι δύο ομάδες συναντήθηκαν για 4η συνεχόμενη χρονιά στο κύπελλο (τις τρεις προηγούμενες είχε προκριθεί ο ΠΑΟΚ), αλλά και 5 χρόνια μετά τη νίκη της ΑΕΚ στον τελικό του 1978. Η "Ένωση" στην πορεία της προς τον τελικό απέκλεισε μεταξύ άλλων τον Ολυμπιακό με 2 νίκες στον προημιτελικό και τον Ηρακλή δύσκολα με τον κανονισμό του εκτός έδρας γκολ στον ημιτελικό. Αντίθετα ο ΠΑΟΚ απέκλεισε μόνο μία ομάδα Α' εθνικής, την υποβιβασθείσα τη χρονιά εκείνη Ρόδο (ημιτελικός). Νωρίτερα ο Ολυμπιακός είχε αποκλείσει τον Παναθηναϊκό με εντυπωσιακή εμφάνιση στην παράταση.
Ο τελικός έγινε στο κατάμεστο Ολυμπιακό Στάδιο και ήταν ο πρώτος αγώνας ανάμεσα σε ελληνικές ομάδες που διεξήχθη στο στάδιο αυτό, καθώς είχαν προηγηθεί μόνο διεθνείς αγώνες του κυπέλλου Πρωταθλητριών και της εθνικής ομάδας. Εκεί η ΑΕΚ έφτασε στην κατάκτηση του κυπέλλου κερδίζοντας με σκορ 2-0, ενώ θα έπρεπε να περιμένει άλλα 13 χρόνια μέχρι να το κατακτήσει ξανά. Πρώτος σκόρερ της διοργάνωσης αναδείχθηκε ο Θωμάς Μαύρος που σημείωσε 12 γκολ.
Οι αγώνες
1 Ο επαναληπτικός προημιτελικός ΠΑΟΚ - Παναργειακού δεν διεξήχθη γιατί ο Παναργειακός κρίθηκε ένοχος για υπόθεση δωροδοκίας σε αγώνα του για το πρωτάθλημα της Γ΄ Εθνικής και αποβλήθηκε από όλες τις διοργανώσεις.
Πηγές
Κατηγορία:Κύπελλο Ελλάδας (ποδόσφαιρο ανδρών) Κατηγορία:Εγχώρια ποδοσφαιρικά κύπελλα 1982-1983
Αγία Μαρίνα Αττικής
Με το όνομα Αγία Μαρίνα αναφέρονται δύο οικισμοί της Ανατολικής Αττικής:
Σεσίλια Γκαμπριέλα
Η Σεσίλια Γκαμπριέλα (Cecilia Gabriela, γεννημένη ως Σεσίλια Γκαμπριέλα Βέρα Σαντοβάλ Cecilia Gabriela Vera Sandoval, 9 Ιανουαρίου 1962-) είναι Μεξικανή ηθοποιός.
Γερβάσιος και Προτάσιος
Οι Γερβάσιος και Προτάσιος ήταν χριστιανοί μάρτυρες, πιθανώς του Α' ή και Β' αιώνα.
Αγιολογία, παράδοση
Σύμφωνα με την παράδοση, οι άγιοι Γερβάσιος και Προτάσιος ήταν δίδυμα τέκνα μαρτύρων. Ο πατέρας τους Βιτάλιος, άνδρας πλούσιος και πιθανώς στρατιωτικός, μαρτύρησε στη Ραβένα επί Νέρωνος, ενώ η μητέρα τους Βαλέρια πέθανε επίσης για λόγους πίστης στα Μεδιόλανα. Σύμφωνα με την παράδοση, ο άγιος Γερβάσιος φραγγελώθηκε μέχρι θανάτου και ο δίδυμος αδελφός του άγιος Προτάσιος βασανίστηκε και αποκεφαλίστηκε επί βασιλείας του Νέρωνος, υπό την προεδρία του Ανουβινού ή Αστασίου και ενώ ο Γάιος ήταν επίσκοπος Μεδιολάνων. Κάποιοι συγγραφείς τοποθετούν τον μαρτυρικό τους θάνατο την περίοδο της βασιλείας του Διοκλητιανού. Όμως, ο θάνατός τους μάλλον πρέπει να τοποθετηθεί στην περίοδο βασιλείας του Μάρκου Αυρήλιου (161-180).
Εξωτερικοί σύνδεσμοι
Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Μιλάνο
Χρόνινγκερ Μουζέουμ
Το Χρόνινγκερ Μουζέουμ (Groninger Museum, Μουσείο του Χρόνινγκεν) είναι ένα γνωστό μουσείο στο Χρόνινγκεν, μια δραστήρια πανεπιστημιακή πόλη στα βόρεια της Ολλανδίας. Ίσως δεν είναι τόσο γνωστό όσο το Ρέικσμουζεουμ στο Άμστερνταμ αλλά θεωρείται ένα από τα καλύτερα μουσεία στην Ολλανδία. Άνοιξε το 1994 και το κτήριο του έγινε ένα από τα γνωστά εντυπωσιακά κτήρια στον κόσμο της τέχνης. Σχεδιασμένο από τους αρχιτέκτονες Φίλιπ Σταρκ, Αλεσσάντρο Μεντίνι και Κόοπ Χιμμελμπλάου, το μουσείο είναι κτισμένο στο σχήμα πλοίου. Κατασκευασμένο σαν να επιπλέει στο νερό σε ένα πολύ μοντέρνο, φουτουριστικό και πολύχρωμο στυλ, φιλοξενεί διάφορες εκθέσεις τοπικών, εθνικών ή διεθνών έργων τέχνης, τα περισσότερα εκ των οποίων μοντέρνα και αφηρημένα.
Εξωτερικοί σύνδεσμοι
Κατηγορία:Χρόνινγκεν Κατηγορία:Μουσεία τέχνης στην Ολλανδία
Βάλντις Ζάτλερς
Γεννήθηκε στις 22 Μαρτίου 1955. Είναι χειρουργός ορθοπεδικός στο επάγγελμα και σπούδασε στη Ρίγα. Το 1985 εργάστηκε στην πόλη αυτή στη Μονάδα Αποκαταστάσεως Τραυματιών. Το 1988-1989 ήταν μέλος του Λαϊκού Μετώπου.
Το 2007 επιλέχθηκε για υποψήφιος Πρόεδρος από τον κυβερνώντα συνασπισμό Saeima. Ο ίδιος δεν ανήκει σε κάποιο πολιτικό κόμμα. Πριν εκλεγεί στην προεδρία παραδέχθηκε ότι δωροδοκήθηκε με «φακελάκι» από ασθενείς του. Αναδείχθηκε νικητής στις προεδρικές εκλογές της 31 Μαΐου 2007. Το 2011 απέτυχε να επανεκλεγεί πρόεδρος από το Κοινοβούλιο και νέος πρόεδρος εξελέγη ο Άντρις Μπέρζινς.
Εξωτερικοί σύνδεσμοι
Κατηγορία:Λετονοί πολιτικοί Κατηγορία:Πρόεδροι της Λετονίας
Αεροστάθμη
thumbΜε τον όρο αεροστάθμη (κοινώς αλφάδι), αναφερόμαστε σε ένα ειδικό τεχνικό όργανο με το οποίο ελέγχεται η οριζοντίωση ενός επίπέδου, καθώς και η ακριβής κάθετη διάταξή του. Αποτελείται από ένα γυάλινο σωλήνα ευθύ ή ελαφρά κεκαμμένο, ή γυάλινη κάψα πλήρη ευκίνητου υγρού (αιθέρα ή οινόπνευμα) εντός του οποίου υφίσταται μικρή σχετικά φυσαλίδα αέρος ή άλλου μη αναμειγνυόμενου ρευστού (π.χ. Θειικός αιθέρας). Ο σωλήνας αυτός φέρεται υπό μορφή θήκης συνήθως σε κανόνα. Κάθε τέτοιος κανόνας περιλαμβάνει συνήθως δύο ή τρεις τέτοιες αεροστάθμες σε διαφορετικές θέσεις ως προς το διάμηκες αυτού (παράλληλα, κάθετα ή υπό γωνία 45°).
Η αεροστάθμη εφευρέθηκε, στη σημερινή του μορφή, το 1660 ή το 1661 από τον Γάλλο συγγραφέα, φυσικό και χαρτογράφο Μ. Τεβενό (Melchisédech Thévenot) και χρησιμοποιείται ευρύτατα για αλφαδιασμούς τόσο σε οικοδομικές και άλλες τεχνικές δραστηριότητες. όσο επίσης και ως φερόμενο εξάρτημα επιστημονικών, φωτογραφικών, κινηματογραφικών κ.λπ. συσκευών για την εξασφάλιση απαιτούμενης οριζοντίωσής τους. Ωστόσο, είναι γνωστό ότι οι Αρχαίοι Αιγύπτιοι είχαν εφεύρει μια πρόδρομη μορφή της αεροστάθμης, δηλ. ένα εργαλείο ελέγχου της οριζοντιότητας ή της κλίσης επιφανειών. Είχε τη μορφή του γράμματος “Α”, από το οποίο πήρε το όνομά του. Αναφέρεται ότι με αυτό χτίστηκαν τα ζιγκουράτ της Μεσοποταμίας, οι πυραμίδες της Αιγύπτου και οι ναοί των αρχαίων Ελλήνων.
Πρέπει να σημειωθεί ότι η αεροστάθμη είναι ο κυριότερος τύπος από τα αλφάδια που υπάρχουν, και χρησιμοποιείται και σε μεγαλύτερη έκταση. Υπάρχουν όμως και το αλφάδι του οικοδόμου (ή αλλιώς ξυλαλφάδι), καθώς και το αλφάδι του αμμοκονιαστή.
Εξωτερικοί σύνδεσμοι
Κατηγορία:Όργανα μέτρησης Κατηγορία:Τοπογραφία Κατηγορία:Γεωδαισία
Λυκόρεμα Καρδίτσας
Για συνώνυμο οικισμό δείτε το λήμμα: Λυκόρεμα Εύβοιας
Το Λυκόρεμα είναι πεδινό χωριό της Καρδίτσας σε υψόμετρο 130 μέτρα, το οποίο βρίσκεται προς τα βορειοανατολικά όρια του νομού με το νομό Τρικάλων. Είναι κτισμένο κοντά στον ποταμό Ενιπέα, ανάμεσα στα χωριά Βλοχός (ΝΔ.), Φαρκαδόνα (ΒΔ.) και Πηνειάδα (ΒΑ.). Απέχει 8 χλμ. Β. του Παλαμά, 34 χλμ. Δ. των Τρικάλων και 30,5 χλμ. ΒΑ. της Καρδίτσας. Αναφέρεται επίσημα το 1961 να προσαρτάται στην τότε κοινότητα Βλοχού. Σύμφωνα με το σχέδιο Καλλικράτης, μαζί με τον Βλοχό αποτελούν την τοπική κοινότητα Βλοχού που υπάγεται στη δημοτική ενότητα Παλαμά του δήμου Παλαμά και σύμφωνα με την απογραφή 2011 έχει πληθυσμό 22 κατοίκους.
Παραπομπές
Κατηγορία:Χωριά του νομού Καρδίτσας Κατηγορία:Δήμος Παλαμά
NGC 1410
Ο NGC 1410 είναι ελλειπτικός γαλαξίας ο οποίος απέχει περίπου 300 εκατομμύρια έτη φωτός από το Ηλιακό Σύστημα και βρίσκεται στον αστερισμό Ταύρο. Αλληλεπιδρά με τον NGC 1409. Τον ανακάλυψε ο αστρονόμος Γουίλιαμ Πάρσονς (William Parsons) στις 17 Ιανουαρίου 1855.
Εξωτερικοί σύνδεσμοι
1410 Κατηγορία:Ελλειπτικοί γαλαξίες Κατηγορία:Ταύρος (αστερισμός)
Δουλειές με φούντες (ταινία)
Οι Δουλειές με φούντες είναι μια ελληνική κωμική ταινία παραγωγής του 1959 σε σκηνοθεσία Πάνου Γλυκοφρύδη και σε σενάριο του Νίκου Τσιφόρου και του Πολύβιου Βασιλειάδη Πρωταγωνιστούν οι Νίκος Σταυρίδης, Γιάννης Γκιωνάκης, Λάκης Σκέλλας και Αλέκα Στρατηγού.
Πλοκή
Δύο φίλοι, ο Περικλής και ο Αλέκος προσπαθούν να τα βγάλουν πέρα με μικρές κομπίνες ως πλανόδιοι πωλητές, πουλώντας διάφορα όπως μια θαυματουργή σκόνη για τον πονόδοντο ή ένα σαπούνι που καθαρίζει όλους τους λεκέδες ρούχων. Συνήθως, ο Περικλής κάνει των πωλητή και ο Αλέκος τον υποψήφιο πελάτη, για να πείσουν με αυτό το τέχνασμά τους παρευρισκόμενους να αγοράσουν.
Εν τω μεταξύ στο ξενοδοχείο που διαμένει ο Περικλής κάνει την εμφάνιση του ο Θωμάς Καραμπουζούκης, ένας αφελής επαρχιώτης που ήρθε στην Αθήνα για να γίνει πλούσιος. Ο Θωμάς αποκαλύπτει στον Περικλή ότι έχει ένα μικρό πρόβλημα με το συκώτι του και πρέπει να προσέχει τη διατροφή του.
Ο Περικλής συναντά τον Αλέκο για να κάνουν την καθιερωμένη κομπίνα τους, άλλα σε ένα σημείο που θα στήσουν τον πάγκο τους θα εμφανιστεί μια εξαγριωμένη πελάτισσα διαμαρτυρόμενη ότι το σαπούνι για τους λεκέδες της κατέστρεψε το φόρεμα. Ο Περικλής με τον Αλέκο το βάζουν στα πόδια, με την πελάτισσα να τους κυνηγά. Κάνοντας στάση σε ένα καφενείο, ο Περικλής θα πει στον Αλέκο για μια μεγαλοφυή ιδέα που του ήρθε στο μυαλό. Δεδομένου ότι ο Αλέκος υπήρξε πρωτοετής φοιτητής ιατρικής, ο Περικλής θα του πει να υποδυθεί τον γιατρό-καθηγητή για να εξετάσει τον αφελή Θωμά και να του αποσπάσουν με αυτό τον τρόπο αρκετά χρήματα. Ο Αλέκος συμφωνεί με την ιδέα και μετατρέπει το δωμάτιο που νοικιάζει σε ένα πρόχειρο ιατρείο, και με την κοπέλα του Περικλή, την Πόπη να είναι η νοσοκόμα που θα αναλάβει την περιποίηση του Θωμά.
Ο Θωμάς με την παρότρυνση του ψευτογιατρού Αλέκου, επισκέπτεται ένα κέντρο διασκέδασης μαζί με την Πόπη για να γλεντήσει. Εκεί για κακή του τύχη θα κάνει την εμφάνιση και ο Αλέκος συνοδευόμενος από την κοπέλα του. Ο Θωμάς αναγνωρίζει τον Αλέκο ως τον γιατρό που τον εξέτασε, ωστόσο ο Αλέκος θα κάνει τον ανήξερο μπροστά στην κοπέλα του και φεύγουν από το κέντρο άρον-άρον.
Την επόμενη μέρα ο Θωμάς με τη δήθεν νοσοκόμα να του έχει πάρει τα μυαλά, συναντά τον Περικλή και αναγνωρίζοντας την εξυπνάδα του, του προτείνει να συνεργαστούν με τον Θωμά να δείχνει διατεθειμένος να επενδύσει τα χρήματα του. Ο Περικλής τότε θα προτείνει στον Θωμά την αγορά ενός τρόλεϊ. Η επένδυση όμως θα σκοντάψει στην απερισκεψία του Θωμά να μπει σε ένα τρόλεϊ αρνούμενος να πληρώσει εισιτήριο ως επίδοξος αγοραστής, κάτι που θα προκαλέσει την οργή του εισπράκτορα με αποτέλεσμα να κατεβάσουν με τις κλωτσιές τον Θωμά από το τρόλεϊ.
Ο Θωμάς συναντά τον Περικλή και του αναφέρει το περιστατικό με το τρόλεϊ, ενώ ταυτόχρονα του ανακοινώνει ότι θα πάει να μείνει κάποιες μέρες στην ξαδέρφη του, καλώντας τον Περικλή να τον επισκεφτεί μαζί με τη νοσοκόμα Πόπη, την οποία έχει σκοπό να την παντρευτεί. Ο Περικλής αποδέχεται την πρόσκληση και συνοδευόμενος από την Πόπη και τον ψευτογιατρό Αλέκο φθάνουν στο σπίτι της ξαδέρφης του Θωμά, η οποία αποδεικνύεται ότι είναι η εξαγριωμένη πελάτισσα τους που τους είχε βάλει στο κυνήγι λίγες μέρες νωρίτερα. Τότε αποκαλύπτεται ότι ο αφελής Θωμάς είχε πέσει στα δίχτυα απατεώνων με μοναδικό σκοπό τους το κομπόδεμα του.
Το τέλος της ταινίας βρίσκει τον Περικλή, τον Αλέκο και τον Θωμά να εξέρχονται από την εκκλησία έχοντας παντρευτεί τις αγαπημένες τους.
Εξωτερικοί σύνδεσμοι
Κατηγορία:Ελληνικές ταινίες Κατηγορία:Ελληνικές κωμικές ταινίες Κατηγορία:Ελληνόφωνες ταινίες Κατηγορία:Ελληνικές ασπρόμαυρες ταινίες Κατηγορία:Ταινίες σε σκηνοθεσία Πάνου Γλυκοφρύδη Κατηγορία:Ταινίες γυρισμένες στην Αθήνα Κατηγορία:Ταινίες του 1959 Κατηγορία:Σενάρια του Νίκου Τσιφόρου Κατηγορία:Ταινίες σε σενάριο Πολύβιου Βασιλειάδη Κατηγορία:Ταινίες με μουσική σύνθεση Μιχάλη Σουγιούλ
MGM Television
Η MGM Television είναι μεγάλη αμερικανική εταιρεία παραγωγής τηλεοπτικών σειρών. Έχει επίσης υπό την κατοχή της την τηλεοπτική εταιρεία MGM/UA Television, την οποία χρηματοδοτεί με σκοπό την εξαγωγή "ποιοτικά αναβαθμισμένων" τηλεοπτικών σειρών (σε σχέση με τις πιο εμπορικές τηλεοπτικές σειρές που έχει αναλάβει η MGM Television).
Κατηγορία:Τηλεοπτικές εταιρίες παραγωγής Κατηγορία:Metro-Goldwyn-Mayer
Νοέλ Μαμέρ
Ο Νοέλ Μαμέρ (Γαλλικά: NoËl Mamère) Γάλλος πολιτικός και πρώην δημοσιογράφος(1948-). Γεννήθηκε την 25η Δεκέμβρη 1948 στην πόλη Libourne της Γιρόνδης στη νοτιοδυτική Γαλλία. Εκλέγεται βουλευτής συνέχεια από το 1997 και δήμαρχος του δήμου Bègles από το 1989.
Σπούδασε νομική και επικοινωνία. Εργάστηκε για πολλά χρόνια στην τηλεόραση. Αρχικά προσκείμενος στο ενιαίο σοσιαλιστικό κόμμα θα είναι ιδρυτικό μέλος της Γενιάς Οικολογίας το 1990 και αντιπρόεδρος και εθνικός εκπρόσωπος του κόμματος από το 1992 μέχρι την αποχώρησή του το 1994 και το σχηματισμό του κόμματος Οικολογική και Αλληλέγγυα Σύγκλιση (Convergences Ecologie Solidarité) της οποίας θα γίνει πρόεδρος.
Θα εκλεγεί ευρωβουλευτής με τη Λίστα Ριζοσπαστική Ενέργεια το 1994.
Το 1997 η Οικολογική και Αλληλέγγυα Σύγκλιση θα συνεργαστεί με τους πράσινους και θα εκλεγεί βουλευτής στην τρίτη περιφέρεια της Γιρόνδης. Το 1998 αυτός και το κόμμα του θα ενσωματωθούν στους Πράσινους.
Υποψήφιος των Πρασίνων στις προεδρικές εκλογές 2002 θα συγκεντρώσει με 5,3% των ψήφων το μεγαλύτερο ποσοστό που πέτυχε ποτέ Πράσινος υποψήφιος σε προεδρικές εκλογές.
Εξωτερικοί σύνδεσμοι
Κατηγορία:Γάλλοι δημοσιογράφοι Κατηγορία:Ευρωβουλευτές της Γαλλίας Κατηγορία:Δήμαρχοι γαλλικών πόλεων Κατηγορία:Γάλλοι οικολόγοι Κατηγορία:Μέλη του Ευρώπη Οικολογία - Οι Πράσινοι
Αχμέντ Ιχσάν Κιριμλί
Ο Αχμέντ Ιχσάν Κιριμλί (23 Απριλίου 1920 – 11 Δεκεμβρίου 2011) ήταν τούρκος γιατρός, πολιτικός, ποιητής και φιλάνθρωπος, μέλος του Υπουργικού Συμβουλίου της Τουρκίας, τέσσερις φορές μέλος της Μεγάλης Εθνοσυνέλευσης της Τουρκίας και πρόεδρος της Κοινωνίας των Τατάρων της Κριμαίας της Τουρκίας από το 1987 μέχρι το θάνατό του το 2011.
Προσωπική ζωή
Ο Αχμέντ Ιχσάν Κιριμλί γεννήθηκε σε μια οικογένεια  Κριμαίων Τατάρων μεταναστών στην Τουρκία. Ο προπάππος του ήταν ο μουφτής του Μπακτσίσαραϊ. Αποφοίτησε από την Ιατρική Σχολή στην Κωνσταντινούπολη το 1947. Ήταν παντρεμένος με την Δρ. Ζουχάλ Τσιτσέκ Κιριμλί το ζευγάρι έχει δύο παιδιά: τους Δρ. Χακάν Κιριμλί και Τσιχάν Κιριμλί. Επίσης ως ποιητής και συγγραφέας, έχει γράψει πολλά επιστημονικά άρθρα σχετικά με τον Ιατρικό Τουρισμό, τον Ιαματικό Τουρισμό, την Παιδική Υγεία και τον Οικογενειακό Προγραμματισμού εκτός από το βιβλίο του στον ίδιο τομέα. Το βιβλίο ποίησης του δημοσιεύθηκε το 2010, και η προσωπική του βιογραφία δημοσιεύτηκε το 2012.
Πολιτική ζωή
Ο Ιχσάν Αχμέτ Κιριμλί ήταν ο αντιπρόεδρος του  Κόμματος Δικαιοσύνης της Τουρκίας για έξι χρόνια και ήταν στο διοικητικό συμβούλιο του κόμματος από το 1962 έως το 1976. Ήταν μέλος της Μεγάλης Εθνοσυνέλευσης της Τουρκίας από το 1961 έως το 1977. Υπηρέτησε ως Υπουργός Τουρισμού της Τουρκίας. Μετά το πραξικόπημα της 12ης Σεπτεμβρίου 1980, με επικεφαλής τον Κενάν Εβρέν, έγινε ένας από τους ιδρυτές του Εθνικιστικού Κόμματος Δημοκρατίας. Επίσης, έχει υπηρετήσει ως μέλος της Επιτροπής Εθνικής Ασφάλειας και Εξωτερικής Πολιτικής, ως Επικεφαλής της Εθνικής Υγειονομικής Επιτροπής και ως αναπληρωτής πρόεδρος της Τουρκικής Ερυθράς Ημισελήνου.
Φιλανθρωπία
Αφότου ανακάλυψε για τον Εκτοπισμό των Τατάρων της Κριμαίας, έχει δώσει πολλές διαλέξεις και έκανε δημόσιες ομιλίες στην Αγγλία και τις Ηνωμένες Πολιτείες. Έχει, επίσης οδηγήσει πολλές συζητήσεις σε συνέδρια της Παγκόσμιας Ομάδας για την Ελευθερία και τη Δημοκρατία κατά τη διάρκεια της δεκαετίας του 1960 και του 1970. Αφότου αποσύρθηκε από την πολιτική σκηνή το 1987, ο Αχμέτ Ιχσάν Κιριμλί αφιέρωσε ολόκληρη τη ζωή του στη φιλανθρωπία. Έχει υπηρετήσει ως πρόεδρος της Κοινωνίας των Τατάρων της Κριμαίας της Τουρκίας για περισσότερα από 20 χρόνια.
Εξωτερικοί σύνδεσμοι
Κατηγορία:Υπουργοί της Τουρκίας
Βάση (αποσαφήνιση)
Η ελληνική λέξη βάση εκτός από την έννοια της έδρασης, στήριξης που προέρχεται από το αρχαίο ρήμα βαίνω και που σήμαινε τότε τη βάδιση, το βήμα, την πορεία, σήμερα ως όρος χρησιμοποιείται με πολλές έννοιες σε επιστήμες και τέχνες. Σε καθημερινές εκφράσεις αποδίδεται με την έννοια της σημασίας (π.χ. "δώσε βάση στα λόγια μου" ή εξ αυτού "βασίζομαι στις υποσχέσεις σου" κλπ). Έτσι ο όρος αυτός μπορεί να αφορά:
Πανεπιστήμιο του Χρόνινγκεν
Το Πανεπιστήμιο του Χρόνινγκεν (ολλανδικά: Rijksuniversiteit Groningen ή RUG) είναι πανεπιστήμιο στο Χρόνινγκεν της Ολλανδίας.
Ιδρυμένο το 1614, είναι ένα από τα παλαιότερα πανεπιστήμια στην Ολλανδία με περισσότερους από 100.000 αποφοίτους από την έναρξή του.
Περισσότεροι από 20.000 φοιτητές είναι αυτή τη στιγμή εγγεγραμμένοι στα περισσότερα από 160 προγράμματα απόκτησης πτυχίου ή μεταπτυχιακού και περίπου 775 φοιτητές κάνουν εκεί το διδακτορικό τους. Κάθε χρόνο, περίπου 2.500 φοιτητές αποφοιτούν από το πανεπιστήμιο και περίπου 250 φοιτητές διδακτορικού καταθέτουν την διδακτορική τους διατριβή.
Καθώς οι φοιτητές και το προσωπικό του πανεπιστημίου προέρχονται από την Ολλανδία και από τουλάχιστον άλλες 90 χώρες, το Πανεπιστήμιο του Χρόνινγκεν είναι διεθνές. Το πανεπιστήμιο διαθέτει 5.000 υπαλλήλους και ετήσιο προϋπολογισμό 445 εκατομμυρίων ευρώ. Είναι ένας από τους μεγαλύτερους εργοδότες στο βορρά της Ολλανδίας, παράγοντας 31.000 θέσεις εργασίας στην περιοχή. Το 10,6% των θέσεων εργασίας με άνω των 12 ωρών ανά εβδομάδα δημιουργούνται από το πανεπιστήμιο.
Ο μεγάλος αριθμός των φοιτητών μειώνει τη μέση ηλικία του πληθυσμού του Χρόνινγκεν. Εν μέρει για το λόγο αυτό η πόλη διαθέτει ένα ζωντανό και δυναμικό χαρακτήρα.
Το μαθηματικό κέντρο του Πανεπιστημίου στεγάζει σήμερα τον δεύτερο γρηγορότερο υπερυπολογιστή (supercomputer) της Ευρώπης, για το σχέδιο LOFAR.
Συμφωνία της 8ης Ιουλίου 2006
H Συμφωνία της 8ης Ιουλίου 2006 υπεγράφη από τον τότε πρόεδρο της Κυπριακής Δημοκρατίας Τάσσο Παπαδόπουλο και τον τότε ηγέτη των Τουρκοκυπρίων Μεχμέτ Αλί Ταλάτ. Η συμφωνία προνοούσε την δέσμευση και των δύο κοινοτήτων για λύση του Κυπριακού στην βάση της Διζωνικής Δικοινοτικής Ομοσπονδίας (ΔΔΟ). Η συμφωνία έγινε αποδεκτή από όλα τα μέρη: ΗΠΑ, ΕΕ, Ηνωμένα Έθνη,  Τουρκία, Τουρκοκύπριοι, ΑΚΕΛ, ΔΗΣΥ, ΕΔΕΚ και το ΕΥΡΩΚΟ.
Εξωτερικοί σύνδεσμοι
Κατηγορία:Συνθήκες της Κύπρου
Μπορίς Γέλτσιν
Ο Μπορίς Νικολάγιεβιτς Γιέλτσιν (προφέρεται σύμφωνα με το ΔΦΑ: [bɐˈrʲis nʲɪkɐˈlaɪvʲɪtɕ ˈjelʲtsɨn]), (Ρωσ.: ) (1 Φεβρουαρίου 1931 - 23 Απριλίου 2007) ήταν Ρώσος πολιτικός και πρόεδρος της Ρωσικής Ομοσπονδίας από το 1991 έως και το 1999, από τον Νοέμβριο του 1991 μέχρι τον Ιούνιο του 1992 ήταν ταυτόχρονα και ηγέτης της κυβέρνησης των ρεφορμιστών ενώ από τον Μάρτιο μέχρι τον Μάιο του 1992 εκτελούσε  τα καθήκοντα του Ρώσου Υπουργού Άμυνας.
Ο Γιέλτσιν γεννήθηκε στις 1 Φεβρουαρίου 1931 στο Σβερντλόφσκ στα Ουράλια Όρη (το σημερινό Αικατερίνενμπουργκ) και ήταν γιος μηχανικού. Όταν ήταν μικρός έχασε δύο δάχτυλα στο αριστερό του χέρι παίζοντας με μια χειροβομβίδα.
Το 1990 εξελέγη πρόεδρος της Ρωσίας. Ένα χρόνο αργότερα, διαλύθηκε η Σοβιετική Ένωση και ο Γιέλτσιν έγινε πρόεδρος της Ρωσικής Ομοσπονδίας. Αξίζει να σημειωθεί ότι ο Γιέλτσιν υπήρξε το κεντρικό πιόνι των ΗΠΑ και ο κύριος υπεύθυνος, μαζί με το σύστημα- κατεστημένο ελεγχόμενο και προερχόμενο εκ των ΗΠΑ, για την κατάρρευση της Σοβιετικής Ένωσης.
Διακυβέρνηση
Τα χρόνια της διακυβέρνησής του χαρακτηρίστηκαν από ακραίο και άκρατο φιλελευθερισμό, ο οποίος οδήγησε δεκάδες εκατομμύρια Ρώσους σε χειρότερη από ό,τι βρίσκονταν πριν κατάσταση. Ο άλλοτε δυναμικός Γιέλτσιν είχε 5 καρδιακές προσβολές στη θητεία του ως πρόεδρος της Ρωσικής Ομοσπονδίας, ενώ έγινε πραγματικός αγώνας ώστε το 1996 να επανεκλεγεί στην εξουσία. Τα τελευταία χρόνια η κόρη του, Τατιάνα Ντιατσένκο, ήταν το δεξί του χέρι, ουσιαστικά κυβερνώντας τη χώρα με τους νεόπλουτους ολιγάρχες. Η πολιτική αστάθεια της εποχής Γιέλτσιν χαρακτηρίζεται από τη συχνή απόλυση πρωθυπουργών. Η περίοδος της προεδρίας Γέλτσιν ήταν ασταθής και οικονομικά, καθώς ο Πόλεμος στην Τσετσενία που άρχισε το 1994 κόστισε εκατομμύρια ρούβλια στη ρωσική κυβέρνηση. Το δημόσιο χρέος της Ρωσίας διογκώθηκε και η οικονομική κρίση της Ασίας το 1997 έπληξε τη ρωσική οικονομία σε μεγάλο βαθμό. Το 1998, η οικονομική κρίση χειροτέρεψε με τις τράπεζες να αδυνατούν να αντιμετωπίσουν την κρίση και η κυβέρνηση υποτίμησε το νόμισμα τέσσερις φορές. Η εγκληματικότητα αποτέλεσε επίσης μείζον πρόβλημα, καθώς τη διετία 1993 έως 1995, οι ανθρωποκτονίες ξεπέρασαν τις 45.000 σε αριθμό. Η μετάβαση από τον πραγματικό σοσιαλισμό και την σοσιαλιστική οικονομία στο καπιταλιστικό σύστημα ήταν ιδιαίτερα απότομη και οι χιλιάδες ιδιωτικοποιήσεις σε συνδυασμό με την απόλυτη ελευθερία των επιχειρήσεων να καθορίσουν τις τιμές των προϊόντων τους, οδήγησε στη συσσώρευση του πλούτου στους ολιγάρχες.
Σταθμοί
Σταθμοί στην ιστορία της νέας Ρωσίας του Μπορίς Γιέλτσιν είναι ο Δεκέμβριος του 1993, με την επιβολή του Γιέλτσιν με τη βία έναντι των πολιτικών του αντιπάλων,
το 1993, όταν ο ρωσικός στρατός κανονιοβόλησε τη Δούμα προκειμένου να εξαναγκάσει τους βουλευτές που είχαν οχυρωθεί εκεί εναντίον του να παραδοθούν
το 1994, όταν ξεκίνησε ο πόλεμος στην Τσετσενία,
το 1995, με το πρώτο πολύ σημαντικό επεισόδιο της υγείας του,
ο Ιούλιος του 1996, όταν επανεξελέγη έναντι του κομμουνιστή αντιπάλου του, Γκενάντι Ζιουγκάνοφ,
ο Αύγουστος του 1998 με την οικονομική κρίση,
και, τέλος, ο Δεκέμβριος του 1999, οπότε το πρόβλημα της διαδοχής του ήταν το πιο σημαντικό ζήτημα για ολόκληρη τη χώρα.
Παραίτηση
Ο Μπορίς Νικολάγιεβιτς Γιέλτσιν, που ήθελε να μείνει στην ιστορία ως «ο Ρώσος Ουάσινγκτον», παραιτήθηκε το μεσημέρι της 31ης Δεκεμβρίου 1999. Ζήτησε συγγνώμη από τους Ρώσους που δεν πραγματοποιήθηκαν πολλά από τα όνειρά τους. Σύμφωνα με το ρωσικό σύνταγμα, όταν ο πρόεδρος παραιτείται, χρέη προέδρου ασκεί προσωρινά ο πρωθυπουργός. Η πολιτική οικογένεια του Γιέλτσιν και η ολιγαρχία έκαναν ό,τι μπορούσαν ώστε ο προσωρινός πρόεδρος Πούτιν να νομιμοποιηθεί στην εξουσία στις επερχόμενες εκλογές της 26ης Μαρτίου 2000, όπως και έγινε. Ο Βλαντίμιρ Πούτιν υπέγραψε την 1η Ιανουαρίου 2000 διάταγμα με το οποίο όλοι οι πρόεδροι της χώρας προστατεύονταν από δίκες. Από την 26η Μαρτίου η Ρωσία μπήκε σε μια νέα εποχή. Ο Μπορίς Γιέλτσιν αργότερα υπήρξε επικριτικός του διαδόχου του, όμως πια η εξουσία βρισκόταν αλλού.
Στον Ρωσικό λαό ο Μπόρις Γιέλτσιν έχει αφήσει την εντύπωση του αλκοολικού, είναι διάσημος για τις αμφίβολες δηλώσεις του και τις ντροπιαστικές συνομιλίες με Αμερικανούς συνεργάτες, αναμφίβολα έχει κερδίσει μια θέση ανάμεσα στις προσωπικότητες που θα διχάζουν τους ιστορικούς και αναλυτές για το υπόλοιπο του αιώνα μας.
Ο Μπορίς Γιέλτσιν πέθανε στις 23 Απριλίου 2007 από καρδιακή προσβολή.
Παραπομπές
Κατηγορία:Πρόεδροι της Ρωσίας Κατηγορία:Ρώσοι πολιτικοί
Ζακ Βαλλάχε
Ο Ζακ Βαλλάχε (Jacques Wallage, 27 Σεπτεμβρίου 1946) είναι ένας Εβραίος Ολλανδός πολιτικός. Από την 1 Οκτωβρίου 1998 εώς τις 25 Ιουνίου 2009 ήταν δήμαρχος της πόλης του Γκρόνινγκεν.
Ανήκει στο ολλανδικό εργατικό κόμμα PvdA (Partij Van De Arbeid).
Κατηγορία:Εβραίοι Κατηγορία:Ολλανδοί πολιτικοί Κατηγορία:Δήμαρχοι του Χρόνινγκεν
Δακτύλιοι του Δία
thumb|300px|right|Ένα σχέδιο του συστήματος των δακτυλίων του Δία στο οποίο φαίνονται τα τέσσερα επιμέρους τμήματα.
Ο πλανήτης Δίας έχει ένα σύστημα δακτυλίων, που είναι γνωστό ως οι δακτύλιοι του Δία. Ήταν το τρίτο σύστημα δακτυλίων που ανακαλύφθηκε στο ηλιακό μας σύστημα, μετά από αυτό του Κρόνου και του Ουρανού. Παρατηρήθηκε για πρώτη φορά το 1979 από το διαστημικό σκάφος Βόγιατζερ 1 και εξετάστηκε πλήρως τη δεκαετία του 1990 από τη διαστημική συσκευή Γαλιλαίος. Επίσης, έχει παρατηρηθεί από το διαστημικό τηλεσκόπιο Χαμπλ και από τη Γη τα τελευταία 23 χρόνια. Η επίγεια παρατήρηση των δακτυλίων του Δία μπορεί να γίνει μόνο από τα μεγαλύτερα διαθέσιμα τηλεσκόπια.
Το σύστημα των δακτυλίων του Δία είναι αμυδρό και αποτελείται κυρίως από σκόνη. Έχει τέσσερα κύρια τμήματα: έναν παχύ εσωτερικό τόρο σωματιδίων που είναι γνωστός ως «δακτύλιος άλω», έναν σχετικά φωτεινό και εξαιρετικά λεπτό «κύριο δακτύλιο» και δυο πλατιούς, παχείς, εξωτερικούς «αμυδρούς δακτυλίους», οι οποίοι πήραν τα ονόματα τους από τους δορυφόρους από τους οποίους αντλούν τα υλικά τους, την Αμάλθεια και τη Θήβη.
Οι κύριος δακτύλιος και η άλως αποτελούνται από σκόνη που εκτινάσσεται από τους δορυφόρους Μήτις, Αδράστεια και από άλλα σώματα που δεν έχουν ακόμη παρατηρηθεί, ως αποτέλεσμα υψηλής ταχύτητας συγκρούσεων. Οι εικόνες υψηλής ανάλυσης που λήφθηκαν το Φεβρουάριο και το Μάρτιο του 2007 από το διαστημικό σκάφος New Horizons αποκάλυψαν μία πλούσια λεπτή δομή στον κύριο δακτύλιο.
Ενιαίο Σοσιαλιστικό Κόμμα (Γαλλία)
Ιδρύθηκε το 1960 από σοσιαλιστές αντίθετους στον πόλεμο της Αλγερίας και στη συνεργασία του SFIO με τον Ντε Γκολ και από κομμουνιστές που αποχώρησαν από το ΚΚ μετά την εισβολή της Σοβιετικής Ένωσης στην Ουγγαρία το 1956. Από τα μέσα της δεκαετίας του 60 θα επηρεαστεί όλο και περισσότερο από τις ιδέες της νέας αριστεράς, όπως η αυτοδιαχείριση, και θα στηρίξει το φοιτητικό κίνημα του Μάη του 68. Το 1973 μεγάλο τμήμα του κόμματος με επικεφαλής το ηγετικό στέλεχος Μισέλ Ροκάρ θα προσχωρήσει στο νέο Σοσιαλιστικό Κόμμα και από τότε η επιρροή του ενιαίου σοσιαλιστικού κόμματος θα περιοριστεί δραστικά.
Το 1981 η υποψήφια του κόμματος για την προεδρία θα συγκεντρώσει μόνο 1,11%. Στη συνέχεια το ενιαίο σοσιαλιστικό κόμμα θα συμμετάσχει στην κυβέρνηση σοσιαλιστών και κομμουνιστών μέχρι το 1984.
Εξωτερικοί σύνδεσμοι
Κατηγορία:Σοσιαλιστικά κόμματα στη Γαλλία Κατηγορία:Καταργημένα κομμουνιστικά κόμματα στη Γαλλία
Μικρός Ποντικός Κάσου
O Μικρός Ποντικός είναι βραχονησίδα του νότιου Αιγαίου στην Κάσο των Δωδεκανήσων, με έκταση 0,040 τ.χλμ. και βρίσκεται στα βόρεια της Κάσου ανάμεσα στη νησίδα Αρμάθιας και τη βραχονησίδα Μεγάλος Ποντικός, με την οποία αποτελούν μαζί τα Ποντικονήσια. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδη: Falco eleonorae και Larus audouinii. Διοικητικά ανήκει στον δήμο Κάσου.
Παραπομπές
Κατηγορία:Βραχονησίδες της Κάσου
Ευρωπαϊκό Πρωτάθλημα Στίβου 2018 – Άλμα εις τριπλούν ανδρών
Το άλμα εις τριπλούν ανδρών είναι ένα από τα αγωνίσματα αλμάτων στο Ευρωπαϊκό Πρωτάθλημα Στίβου 2018. Ο αγώνας πραγματοποιήθηκε στο Ολυμπιακό Στάδιο Βερολίνου στις 10 και 12 Αυγούστου.
Πρόγραμμα
Όλες οι ώρες είναι τοπικές (UTC+2)
Προκριματικά
Πρόκριση: 16.75 μ (Q) ή οι 12 καλύτερες επιδόσεις (q).
Παραπομπές
Κατηγορία:Αγωνίσματα στο Ευρωπαϊκό Πρωτάθλημα Στίβου 2018 Κατηγορία:Άλμα εις τριπλούν στο Ευρωπαϊκό Πρωτάθλημα Στίβου
Σάρα Τσώρτσιλ του Μάρλμπορο
Η Σάρα Τσώρτσιλ του Μάρλμπορω (Sarah Churchill of Marlborough), γεννηθείσα Σάρα Τζέννινγκς (Sarah Jennings, 5 Ιουνίου 1660 - 18 Οκτωβρίου 1744), ήταν Βρετανίδα ευγενής, ευνοούμενη και μια από τις πιο σημαντικές γυναίκες της εποχής της μέσω της στενής φιλίας της Άννα της Μεγάλης Βρετανίας.
Η φιλία και η επιρροή της Σάρα στην Πριγκίπισσα Άννα ήταν ευρέως γνωστή και οι κορυφαίες δημόσιες προσωπικότητες έστρεφαν συχνά την προσοχή τους σε αυτήν, ελπίζοντας σε εύνοια από την Άννα.
Η Τσόρτσιλ απολάμβανε μια «μακροχρόνια και αφοσιωμένη» σχέση με τον επί 40 και πλέον χρόνια σύζυγό της, τον μεγάλο στρατηγό Τζον Τσόρτσιλ, 1ο Δούκα του Μάρλμπορο. Μετά την καθαίρεση του πατέρα της Άννας, Βασιλιά Τζέιμς Β', κατά τη διάρκεια της Ένδοξης Επανάστασης , η Σάρα Τσόρτσιλ ενήργησε ως πράκτοράς της, προωθώντας τα ενδιαφέροντά της κατά τη διάρκεια της βασιλείας του Γουλιέλμου Γ' και της Μαρίας Β'. Όταν η Άννα ανέβηκε στο θρόνο μετά το θάνατο του Γουλιέλμου το 1702, ο Δούκας του Μάρλμπορο, μαζί με τον Σίντνεϊ Γκοντολφίν, 1ο κόμη του Γκοντολφίν, ανήλθαν στην ηγεσία της κυβέρνησης εν μέρει λόγω της συζύγου του.
Ενώ ο Δούκας του Μάρλμπορο πολεμούσε τον Πόλεμο της Ισπανικής Διαδοχής, η Δούκισσα τον κρατούσε ενήμερο για τις δικαστικές δολοπλοκίες και μετέφερε τα αιτήματά του και τις πολιτικές συμβουλές του στη βασίλισσα. Η Δούκισσα έκανε εκστρατεία ακούραστα για λογαριασμό των Whigs, ενώ αφιερώθηκε επίσης σε κτιριακά έργα όπως το παλάτι Μπλένχαϊμ. Ούσα γυναίκα με ισχυρή θέληση, τέντωνε τη σχέση της με τη βασίλισσα όποτε διαφωνούσαν σε πολιτικούς, δικαστικούς ή εκκλησιαστικούς διορισμούς. Μετά την τελευταία της σύγκρουση με την Άννα το 1711, ο Δούκας και η Δούκισσα απολύθηκαν από την Αυλή, αλλά η Δούκισσα πήρε την εκδίκησή της από τους βασιλείς του Αννόβερου μετά το θάνατο της Άννας. Αργότερα είχε διάσημες διαφωνίες με πολλούς σημαντικούς ανθρώπους, συμπεριλαμβανομένης της κόρης της Ενριέτας, 2ης Δούκισσας του Μάρλμπορο ,του αρχιτέκτονα του παλατιού Μπλένχαϊμ, Τζον Βάνμπρου, του Πρωθυπουργου Ρόμπερτ Γουάλπολ, του Βασιλιά Γεώργιοου Β' και της σύζυγου του, βασίλισσας Καρολάιν. Τα χρήματα που κληρονόμησε από το καταπίστευμα Μάρλμπορο την κατέστησαν ως μια από τις πλουσιότερες γυναίκες στην Ευρώπη. Πέθανε το 1744, σε ηλικία 84 ετών.
Βιογραφία
Η Σάρα Τζένινγκς γεννήθηκε στις 5 Ιουνίου 1660, πιθανώς στο Holywell House, στο St Albans ,στο Hertfordshire. Ήταν κόρη του Ρίτσαρντ Τζένινγκς (ή Τζένινς), βουλευτή, και της Φράνσις Θόρνχερστ. Ο παππούς της από τον πατέρα της ήταν ο Σερ Τζόν Τζένινγκς, πατέρας μιας εξαιρετικά μεγάλης οικογένειας από τη σύζυγό του Άλις Σπένσερ. Ο θείος της Μάρτιν Λίστερ ήταν εξέχων φυσιοδίφης.
Ο Τζον και η Σάρα Τσόρτσιλ ήταν και οι δύο Προτεστάντες σε μια κατεξοχήν Καθολική Αυλή, μια περίσταση που θα περιέπλεκε τις πολιτικές τους συμμαχίες. Αν και δεν καταγράφηκε ημερομηνία, ο γάμος ανακοινώθηκε μόνο στη Δούκισσα της Υόρκης και σε έναν στενό κύκλο φίλων, ώστε η Σάρα να διατηρήσει τη θέση της στην Αυλή ως Κυρία επι των τιμών.
Όταν η Τσόρτσιλ έμεινε έγκυος, ο γάμος της ανακοινώθηκε δημόσια (την 1η Οκτωβρίου 1678) και αποσύρθηκε από την Αυλή για να γεννήσει το πρώτο της παιδί, τη Χάριετ, η οποία πέθανε σε βρεφική ηλικία. Όταν ο Δούκας της Υόρκης αυτοεξορίστηκε στη Σκωτία ως αποτέλεσμα της οργής γύρω από την Παπική συνομωσία, ο Τζων και η Σαρα τον συνόδευσαν και ο Κάρολος Β' ανταμείβοντας την πίστη του Τζον δημιούργησε τον βαρόνο Τσόρτσιλ του Άιμαουθ στη Σκωτία. Ως αποτέλεσμα αυτου, η Σάρα έγινε η Λαίδη Τσόρτσιλ. Ο Δούκας της Υόρκης επέστρεψε στην Αγγλία μετά την εκτόνωση της θρησκευτικής έντασης και η Σάρα διορίστηκε Κυρία της Κρεβατοκάμαρας (τίτλος) της Άννας μετά το γάμο της τελευταίας το 1683.
Με τον Τζον Τσώρτσιλ, 1ο Δούκα του Μάρλμπορω απέκτησαν επτά παιδιά:
Παραπομπές
Κατηγορία:Οικογένεια Σπένσερ Κατηγορία:Βρετανοί ευγενείς Κατηγορία:Κυρίες της Κρεβατοκάμαρας Κατηγορία:Αγγλίδες δούκισσες Κατηγορία:Γερμανίδες κόμισσες
Σαδώκ
Ο Σαδώκ είναι πρόσωπο που αναφέρεται στη Παλαιά Διαθήκη. Ήταν αρχιερέας στη βασιλική αυλή του Δαυίδ, μαζί με τον Αβιάθαρ.
Το συγκεκριμένο πρόσωπο ήταν απόγονος του Ααρών από τον οίκο Ελεάζαρ και ήταν εκείνος που έχρισε Βασιλέα των Ισραηλιτών τον Σολομώντα.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης Κατηγορία:Άγιοι της Κυριακής των Προπατόρων Κατηγορία:Χριστιανοί άγιοι από την Παλαιά Διαθήκη
Πανελλήνιο πρωτάθλημα ξιφασκίας 1936
Το Πανελλήνιο πρωτάθλημα ξιφασκίας 1936 ήταν διοργάνωση του Πανελληνίου Πρωταθλήματος Ξιφασκίας, που διεξήχθη από τον Σύνδεσμο Ελληνικών Γυμναστικών Αθλητικών Σωματείων (Σ.Ε.Γ.Α.Σ.). Το Πανελλήνιο πρωτάθλημα ξίφους ασκήσεως (ατομικό) έλαβε χώρα στο Λαϊκό Γυμναστήριο, στην Αθήνα το Σαββατοκύριακο 28 και 29 Μαρτίου. Το Σάββατο πραγματοποιήθηκαν οι προκριματικοί και οι ημιτελικοί και την Κυριακή οι τελικοί. Συμμετείχαν μόνο αθλητές του κέντρου. Πρωταθλητής αναδείχθηκε ο Κωνσταντίνος Μπότασης της Αθηναϊκής Λέσχης.
Κάτοχοι μεταλλίων
1934 | 1935 | 1936 | 1937 | 1938
Πίνακας μεταλλίων
Πηγή:
Παραπομπές
Κατηγορία:Αθλητικά γεγονότα του 1936 Κατηγορία:Πανελλήνιο Πρωτάθλημα Ξιφασκίας Κατηγορία:Διοργανώσεις ξιφασκίας στην Αθήνα
Φιλίπ Ουρί
Ο Φιλίπ Ουρί, γεννημένος στις 20 Ιουνίου 1971 στο Επινέ Σουρ Σεν της Γαλλίας, είναι πρώην επαγγελματίας καλαθοσφαιριστής και προπονητής καλαθοσφαίρισης. Έχει ύψος 1,88 μέτρα και αγωνιζόταν στη θέση του πλέι μέικερ.
Καριέρα
Ο Ουρί ξεκίνησε την καριέρα του από τη Λε Μαν και αγωνίστηκε στο ευρωπαϊκό πρωτάθλημα νέων ανδρών του 1990, που διεξήχθη στη Γαλλία. Στην ομάδα της Λε Μαν παρέμεινε ως το 1995, όταν και μεταγράφηκε στη Ρασίνγκ Παρί, υπό την καθοδήγηση του αμερικανού προπονητή Κρις Σίνγκλετον. Με την ομάδα του Παρισιού έπαιξε στο κύπελλο Κόρατς του 1996, πριν συνεχίσει στην Ελάν Σαλόν για το δεύτερο μισό της σεζόν 1996-97.
Επόμενος σταθμός της καριέρας του υπήρξε η Τουλούζ και συνέχισε στο γερμανικό πρωτάθλημα για το 1997-98, ενώ την επόμενη χρονιά αγωνίστηκε στη δεύτερη κατηγορία του γαλλικού πρωταθλήματος και την Πισί Μπάσκετ, όπου σε 35 αγώνες είχε μέσους όρους 6,3 πόντων και 2,3 ριμπάουντ.
Το 1999-00, φόρεσε τη φανέλα του Άρη Θεσσαλονίκης, καταλαμβάνοντας την όγδοη θέση του ελληνικού πρωταθλήματος. Με τους "κίτρινους" αγωνίστηκε σε μόλις έξι παιχνίδια της κανονικής περιόδου και σε κανένα παιχνίδι των πλέι-οφ, αλλά αγωνίστηκε σε επτά ματς για το κύπελλο Κόρατς με μέσο όρο 1,1 πόντων ανά αγώνα.
Πηγές
Κατηγορία:Γάλλοι καλαθοσφαιριστές Κατηγορία:Καλαθοσφαιριστές Άρη Κατηγορία:Καλαθοσφαιριστές Λε Μαν Σαρτ Μπασκέτ‎‎ Κατηγορία:Καλαθοσφαιριστές Ρασίνγκ Μπασκέτ Παρί‎‎‎‎ Κατηγορία:Καλαθοσφαιριστές Ελάν Σαλόν‎‎‎‎‎ Κατηγορία:Πόιντ γκαρντ
Μάχη της 42ης Οδού
H Μάχη της 42ης Οδού (27 Μαΐου 1941) ήταν μάχη που διεξήχθη στα Χανιά κατά τη διάρκεια του Β΄ Παγκοσμίου Πολέμου. Μετά την εγκατάλειψη του στρατηγικά σημαντικού αεροδρομίου του Μάλεμε, οι συνεχώς ενισχυόμενες γερμανικές δυνάμεις ανάγκασαν τους συμμάχους να υποχωρήσουν προς τα Χανιά με σκοπό να αρχίσουν τη διαδικασία εκκένωσης του νησιού. Προκειμένου να καμφθεί η επέλαση των Γερμανών, στήθηκε μία γραμμή άμυνας κατά μήκος της οδού Τσικαλαρίων νοτιοανατολικά των Χανίων από αποδυναμωμένα τάγματα Αυστραλών και Νεοζηλανδών Μαορί. Καθώς ένα γερμανικό τάγμα προχωρούσε πρός την οδό, οι ΑΝΖΑΚ αμυνόμενοι πραγματοποίησαν εντυπωσιακή έφοδο με ξιφολόγχες αιφνιδιάζοντας τους Γερμανούς και προκαλώντας τους μεγάλες απώλειες. Η προσωρινή αυτή απώθηση των Γερμανών κέρδισε πολύτιμο χρόνο για την υποχώρηση των Συμμάχων.
Το όνομα "42η Οδός" ήταν προσωνυμία που δόθηκε από τους Συμμάχους στην οδό Τσικαλαρίων λόγω του 42ου Τάγματος του Βασιλικού Μηχανικού Εκστρατείας που είχε τη βάση του εκεί πρίν την εισβολή της Κρήτης. Το όνομα είναι μάλλον επηρεασμένο από το musical των 1930's, 42nd Street.
Η μάχη
Ήδη από τα ξημερώματα της 27 Μαΐου, οι Σύμμαχοι είχαν υποχωρήσει πρός τον Κόλπο της Σούδας. Οι ταξίαρχοι Puttick και Vasey, ελλείψει του στρατηγού Weston αποφάσισαν να εγκατασταθούν κατά μήκος της 42ης Οδού που κατευθύνεται από τα Χανιά προς τον Κόλπο της Σούδας. Τα τάγματά τους εκμεταλλεύτηκαν τις χωμάτινες πλευρές του δρόμου, σκάβοντας χαρακώματα που καλύπτονταν από θάμνους και δέντρα.
Στις 11 το πρωί το 1ο Τάγμα του 141ου Ορεινού Συντάγματος των Γερμανών κατευθυνόταν προς τη συμμαχική γραμμή άμυνας έχοντας παρακάμψει την κύρια συμμαχική δύναμη που βρισκόταν βορειότερα, με σκοπό να φράξει τους δρόμους πιθανής διαφυγής.
Το κυνηγητό σταμάτησε περίπου μισό χιλιόμετρο από την 42η Οδό, καθώς ήταν παραταγμένο κοντά ένα δεύτερο γερμανικό τάγμα.
Η μάχη αυτή τόνισε το ηθικό των συμμάχων παρά την επικείμενη ήττα. Οι ιστορικοί αναφέρονται συχνά στη συγκεκριμένη μάχη για να τονίσουν πως παρά τον πολύ κακό χειρισμό της αγγλικής διοίκησης και την έλλειψη στρατιωτικού εξοπλισμού, τα παραταγμένα Αυστραλιανά και Νεοζηλανδικά τάγματα στην Κρήτη ήταν αρκετά για την υπεράσπιση της Κρήτης.
Βιβλιογραφία
Στα αγγλικά:
Κατηγορία:Ιστορία των Χανίων Κατηγορία:Ιστορία της Ελλάδας κατά τον Β΄ Παγκόσμιο Πόλεμο
Αχιμέλεχ
Ο Αχιμέλεχ ή Αβιμέλεχ που σημαίνει «αδελφός βασιλιά», πιθανώς και Αχιά που σημαίνει «ο Ιεχωβά είναι αδελφός [μου]», είναι πρόσωπο που αναφέρεται στη Παλαιά Διαθήκη. Υπήρξε αρχιερέας όταν η σκηνή της μαρτυρίας βρισκόταν στη Νωβ αλλιώς Νομβά, ο εικοστός στην αρχιερατική γραμμή, που θανατώθηκε αργότερα επειδή βοήθησε τον κυνηγημένο Δαβίδ.
Ο Αχιμέλεχ ήταν γιος του Αχιτώβ και σύμφωνα με τη βιβλική αφήγηση παρέδωσε στον άοπλο φυγά Δαβίδ 5 καρβέλια αγιασμένου άρτου και το ξίφος του Γολιάθ, όταν εκείνος κρυβόταν καταδιωκόμενος από τον Σαούλ. Κατηγορούμενος για ανυπακοή εξαιτίας της καλοσύνης που έδειξε στον Δαβίδ, κλήθηκε από τον βασιλέα Σαούλ βάσει πληροφοριών που παρέσχε ο Δωήκ (Δωέγ) ο Εδωμίτης και καταδικάστηκε σε θάνατο, μαζί με την οικογένειά του και τους άλλους 85 ιερείς που παρίσταντο. Η ποινή εκτελέστηκε από τον ίδιο τον Δωήκ ανηλεώς καθώς «τη Νωβ, την πόλη των ιερέων, την πάταξε με την κόψη του σπαθιού, άντρα και γυναίκα, παιδί και βρέφος που θηλάζει, ταύρο και γαϊδούρι και πρόβατο με την κόψη του σπαθιού».
Αιώνες αργότερα, ο Ιησούς αναφέρθηκε σε εκείνο το περιστατικό. Σύμφωνα με την αφήγηση του ευαγγελιστή Ματθαίου, όταν πέρασε με τους μαθητές του μέσα από σπαρμένα χωράφια και έτριψαν στάχυα με τα χέρια τους για να φάνε τους σπόρους του σιταριού, οι Φαρισαίοι τούς κατηγόρησαν για παραβίαση του νόμου για το Σάββατο. Ο Ιησούς τούς αποκρίθηκε: «Δε διαβάσατε στη Γραφή τι έκανε ο Δαβίδ όταν πείνασε αυτός κι οι σύντροφοί του; Πως μπήκε στο ναό του Θεού, κι έφαγε τους άρτους της προθέσεως, που δεν επιτρεπόταν από το νόμο να τους φάει ούτε αυτός ούτε οι σύντροφοί του παρά μόνο οι ιερείς;» Και συνέχισε λέγοντας: «''Εδώ έχουμε κάτι ανώτερο από το ναό. Κι αν είχατε καταλάβει τι σημαίνει "αγάπη θέλω και όχι θυσία", δε θα καταδικάζατε αυτούς τους αθώους ανθρώπους. Άλλωστε ο Υιός του Ανθρώπου εξουσιάζει και το Σάββατο''».
Με αυτό το όνομα υπήρχε επίσης ένας Χεττίτης, φίλος του βασιλέα Δαβίδ και ο Αχιμέλεχ ο γιος του Αβιάθαρ.
Όσον αφορά στα πρόσωπα που παρουσιάζονται με τα ίδια ονόματα είτε ερμηνεύονται από το ότι πιθανώς ο Αβιάθαρ είχε δύο γιους με το όνομα Αχιμελέχ ή όπως πιστεύουν άλλοι, ότι εκ παραδρομής το όνομα βρίσκεται στο 2 Σαμουήλ 8:17 και στο 1 Χρονικών 18:16.
Εξωτερικοί σύνδεσμοι
Κατηγορία:Πρόσωπα της Παλαιάς Διαθήκης
Τερηδόνα
thumb|100px|Καταστροφή δοντιού από σφυρί Η τερηδόνα είναι νόσος που οφείλεται σε μικροοργανισμούς που υπάρχουν φυσιολογικά στην στοματική κοιλότητα και έχουν την ικανότητα να διασπούν τους υδατάνθρακες παράγοντας οξέα, τα οποία διαβρώνουν την επιφάνεια του δοντιού.
Αιτιοπαθογένεια
Η τερηδόνα είναι νόσος των σκληρών οδοντικών ιστών, η οποία χαρακτηρίζεται από απομεταλλικοποίηση της ανόργανης και αποδομή της οργανικής δομής του δοντιού. Οφείλεται σε ειδικούς μικροοργανισμούς, που υπάρχουν φυσιολογικά στην στοματική κοιλότητα και καλούνται τερηδονογόνοι. Οι τερηδονογόνοι μικροοργανισμοί σχηματίζουν μεγάλες ομάδες στην επιφάνεια των δοντιών (οδοντική πλάκα) και προκαλούν ζύμωση των υδατανθρακών, η οποία έχει ως αποτέλεσμα την παραγωγή οξέων. Τα οξέα που παράγονται από τους μικροοργανισμούς της οδοντικής πλάκας προκαλούν απασβέστωση, δηλαδή απώλεια ανόργανων συστατικών από τους σκληρούς οδοντικούς ιστούς, με αποτέλεσμα την δημιουργία της τερηδονικής κοιλότητας. Η ύπαρξη και μόνον των τερηδονογόνων μικροοργανισμών δεν είναι ικανή να προκαλέσει εκδήλωση της νόσου, δηλαδή εμφάνιση τερηδονικής κοιλότητας. Επιπλέον παράγοντες που παίζουν σημαντικό ρόλο είναι η διατροφή αλλά και η αντίσταση του ξενιστή στην δράση των μικροβίων.
Ο ρόλος του ξενιστή
Η ικανότητα του ξενιστή να προστατευτεί από τη δραστηριότητα των τερηδονογόνων μικροοργανισμών έγκειται σε δύο σημεία: στην ύπαρξη του σάλιου και την αντοχή των δοντιών στην τερηδόνα. Το σάλιο αποτελεί προστατευτικό παράγοντα στην δημιουργία της τερηδόνας λόγω τριών βασικών ικανοτήτων του έχει: Παράγοντες που παίζουν ρόλο στην ικανότητα των δοντιών να ανθίστανται στην τερηδονογόνο δράση των μικροβίων είναι:
Πρόληψη
Η πρόληψη της τερηδόνας έγκειται στα παρακάτω εξατομικευμένα προληπτικά μέτρα:
Οι ενώσεις που ακολουθούν είναι τεχνητές γλυκαντικές ύλες χωρίς να ανήκουν στην ομόλογη σειρά των σακχάρων:
Η σακχαρόζη αποτελεί την πιο γνωστή μορφή ζάχαρης. Έχει βαθμό γλυκύτητας 1,0. Αποτελεί φυσικό στοιχείο και όχι τεχνητή ουσία, συμμετέχει στο μεταβολισμό της οδοντικής μικροβιακής πλάκας και είναι εξαιρετικά τερηδονογόνος. Η δράση της βασίζεται στην παραγωγή οξέος από το μικροβιακό μεταβολισμό, την αύξηση της προσκολλητικής ικανότητας των βακτηρίων καιτου αριθμού των βακτηρίων και με τη σύνθεση της οδοντικής πλάκας, μέσω των εξωκυττάριων και ενδοκυττάριων πολυσακχαριτών.
Από την άλλη, η ξυλιτόλη συντελεί στη μείωση της τερηδόνας, τη διατήρηση του pH της πλάκας σε φυσιολογικά επίπεδα, λόγω της αδυναμίας παραγωγής οξέων από του στρεπτόκοκκους και της αύξησης της ροής του σάλιου. Πιθανότητα συμβάλλει και στην επανασβέστωση αρχόμενων τερηδονικών βλαβών (έχει βρεθεί in situ). Βέβαια, όλα τα υποκατάστατα ζάχαρης μπορεί να μην είναι τερηδονογόνα, αλλά πρέπει πάντα να εξετάζεται η πιθανή τοξικότητά τους και η αλόγιστη χρήση τους σε «δίαιτες αστραπή».
Αναχαίτιση αρχόμενης τερηδόνας
Η τερηδόνα κατά το αρχικό της στάδιο προκαλεί απασβεστίωση της αδαμαντίνης του δοτιού χωρίς να δημιουργεί τερηδονική κοιλότητα. Το αρχικό αυτό στάδιο ονομάζεται αρχόμενη τερηδόνα και χαρακτηρίζεται από τοπική μείωση των ανοργάνων συστατικών της αδαμαντίνης και εμφάνιση μιας λευκάζουσας κηλίδας. Στο στάδιο αυτό η τερηδονική βλάβη μπορεί να αναχαιτιστεί με συντηρητικό τρόπο. Όταν η τερηδονική βλάβη προχωρήσει βαθύτερα και στην οδοντίνη και δημιουργηθεί τερηδοντική κοιλότητα η αντιμετώπιση είναι παρεμβατική. Η αναχαίτιση μιας αρχόμενης τερηδόνας περιλαμβάνει την εφαρμογή εξατομικευμένου προληπτικού προγράμματος και επιπλέον την χορήγηση:
Επεμβατική θεραπεία
Η επεμβατική θεραπεία πραγματοποιείται όταν η τερηδονική βλάβη έχει προχωρήσει βαθύτερα στην οδοντίνη και παράλληλα έχει δημιουργηθεί τερηδονική κοιλότητα. Στην περίπτωση αυτή δεν υπάρχει δυνατότητα επανασβέστωσης της αδαμαντίνης και επάνοδος στο φυσιολογικό. Η επεμβατική θεραπεία έγκειται στον επιμελή καθαρισμό της κοιλότητας από την τερηδονισμένη ουσία με την βοήθεια του οδοντογλύφανου (οδοντιατρικός τροχός) και στην συνέχεια έμφραξη της κοιλότητας με εμφρακτικό υλικό (αμάλγαμα, σύνθετη ρητίνη, υαλοϊονομερή κονία κτλ.)
Βιβλιογραφία
Κατηγορία:Παθήσεις δοντιών Κατηγορία:Οξύς πόνος
Μεγάλος Ποντικός Κάσου
O Μεγάλος Ποντικός είναι βραχονησίδα του νότιου Αιγαίου στην Κάσο των Δωδεκανήσων, με έκταση 0,078 τ.χλμ. και βρίσκεται στα βόρεια της Κάσου ανάμεσα στη νησίδα Αρμάθιας και δυτικά της βραχονησίδας Μικρός Ποντικός, με την οποία αποτελούν μαζί τα Ποντικονήσια. Από το Ευρωπαϊκό Οικολογικό Δίκτυο NATURA 2000 έχει κηρυχθεί ως Ζώνη Ειδικής Προστασίας για τα είδη: Falco eleonorae και Larus audouinii. Διοικητικά ανήκει στον δήμο Κάσου.
Παραπομπές
Κατηγορία:Βραχονησίδες της Κάσου
Γουλιέλμος Καβάλλο
Ο Γουλιέλμος Καβάλλο (Guglielmo Cavallo, 18 Αυγούστου 1938) είναι ένας από τους σημαντικότερους μελετητές της Παλαιογραφίας (κυρίως της ελληνικής).
Γεννήθηκε στο Καροβίνιο, της περιφέρειας του Μπάρι το 1938. Αποφοίτησε από το τμήμα Γραμμάτων του Πανεπιστημίου του Μπάρι το 1961. Το διάστημα 1961-1968 εργάστηκε ως βοηθός Παλαιογραφία και Διπλωματικής στο ίδιο πανεπιστήμιο. Το 1969 μεταφέρθηκε στην ειδική σχολή αρχειοθέτησης και βιβλιοθηκονομίας ως βοηθός για την ελληνική παλαιογραφία. Το διάστημα 1970-1974 εργάστηκε ως καθηγητής της ιστορίας της χειρογράφου παραδόσεως, στο Πανεπιστήμιο "La Sapienza". Το 1975 του ανατέθηκε η έδρα της λατινικής παλαιογραφίας στην προαναφερθείσα ειδική σχολή. Από το 1978 διδάσκει ως τακτικός καθηγητής της ελληνικής παλαιογραφίας. Έκτοτε έχει αασχοληθεί συστηματικά, με τη μελέτη του Βυζαντινού πολιτισμού και της ελληνικής-βυζαντινής παρουσίας στην Ιταλία.